Mikal Lerøy

Mikal Lerøy (født 13. august 1902 på Lerøy, død 11. mai 1993 i Bergen),Bergens Tidende, onsdag 12. mai 1993 (Dødsannonse) opprinnelig Mikal Lerøen, var en norsk fisker og politiker.Mikal Lerøy Digitalarkivet Han var ordfører i Sund kommune.

Lerøy var eldste sønn av Ole Mikkel og Brita Lerøen og bror til Hallvard Lerøy som bygget opp selskapet Lerøy Seafood Group. Familien gikk tidlig på 1900-tallet over til å skrive Lerøy i stedet for Lerøen.Mikal byttet til bestefars navn Bergens Tidende

Under andre verdenskrig havnet Mikal Lerøy på nazistenes side, og disse gjorde ham også til ordfører i Sund kommune i 1942 da Ole N. Høiland trakk seg fra embedet. Hans yngre bror Arne Lerøy var derimot aktiv i motstandsarbeidet. Hallvard Lerøy eide skøyten MK «Blia» som ble benyttet i Englandsfarten sammen med blant annet Jan Lerøy og Ingebrigt Lerøy, her var Arne ombord da skøyten forliste i et forferdelig uvær i november 1941. Mikal ble avsatt som ordfører i 1945 og Høiland gjeninnsatt for en kort periode før Johannes Evensen Hummelsund ble valgt til ny ordfører. I Bygdebok for Sund beskriver Hummelsund på diplomatisk vis Lerøy som en sympatisk mann som hadde havnet på feil side.Hummelsund, Johannes Evensen (1970): Bygdebok for Sund : eit lite utsnitt av Sund si soge Sambåndets trykkeri

Lerøy var bestefar til journalisten Mikal Olsen Lerøen.

 Referanser 

Kategori:Personer fra Sund kommune
Kategori:Norske fiskere
Kategori:Ordførere i Sund
Kategori:NS-ordførere i Hordaland‎
Kategori:Nordmenn fra andre verdenskrig